
ANUL II 2026

DREPT SOCIETAR ȘI DREPTUL MUNCII 
CONDIȚII GENERALE DE PROMOVARE A CAIETULUI DE PRACTICĂ

(  Caietul de practică reprezintă o lucrare aplicativă individuală prin care stagiarul demonstrează capacitatea de analiză juridică a unor situații practice reale, cu implicații fiscale conexe, având la bază temeiurile legale incidente în materia dreptului societar, dreptului muncii și dreptului asigurărilor sociale.
☑ Cerințele privind rezolvarea și susținerea proiectului presupun inclusiv existența unui document WORD/PDF (se poate utiliza prezentul document), în care veți realiza o prezentare coerentă și structurată a modului în care ați soluționat cerințele, cu indicarea temeiurilor legale incidente (articole din actele normative aplicabile), în raport cu situațiile de fapt analizate.

Fundamentul legislativ

Analiza ce urmează a fi efectuată se va raporta, în principal, la următoarele acte normative:

· Legea nr. 31/1990 a societăţilor, republicată şi modificată

· Legea nr. 265/2022 privind registrul comerțului și pentru modificarea și completarea altor acte normative cu incidență asupra înregistrării în registrul comerțului
· Legea  nr. 239 din 15 decembrie 2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative

· Legea nr. 346/2004 privind stimularea înființării și dezvoltării întreprinderilor mici și mijlocii, modificată
· OUG nr. 158 din 17 noiembrie 2005 privind concediile și indemnizațiile de asigurări sociale de sănătate, cu modificările și completările ulterioare (a se avea în vedere și modificările legislative privind concediile medicale aduse prin  OUG 89/2025, OUG 91/2025 si Legea nr. 141/2025)
· OUG nr. 96/2003 privind protecția maternității la locul de muncă

· H.G. nr. 295/2025 privind registrul general de evidență a salariaților – Reges online, publicată în Monitorul Oficial al României, Partea I, nr. 279 din 31 martie 2025
· Codul muncii adoptat prin Legea nr. 53 din 24 ianuarie 2003, cu modificările și completările ulterioare

· Codul fiscal adoptat prin Legea nr. 227/2017 privind Codul fiscal, cu modificările și completările ulterioare
https://static.anaf.ro/static/10/Anaf/legislatie/Cod_fiscal_norme_2023.htm (actualizare legislativă)
( Cerințele caietului de practică vor fi rezolvate INTEGRAL, cu respectarea ordinii indicate în caiet. Omiterea unor cerințe sau tratarea superficială a acestora va conduce la NEPROMOVAREA probei practice! 
( Simpla prezentare a caietului de practică întocmit corect NU garantează promovabilitatea. Stagiarul trebuie să demonstreze, în cadrul examinării, că nu întâmpină dificultăți în identificarea problemelor de drept, în încadrarea juridică a situațiilor de fapt și în explicarea temeiurilor legale aplicabile.
( Documentul va evidenția raționamentul juridic utilizat și modul de aplicare a normelor legale la spețele propuse.
( Cerințele caietului de practică NU se vor rezolva în cadrul întâlnirilor de stagiu. Pentru stabilirea notei finale aferente caietului de practică, examinatorii vor avea în vedere:

✔ documentarea legislativă adecvată și utilizarea actelor normative în vigoare;
✔ raționamentul juridic și profesional utilizat pentru soluționarea aspectelor analizate;
✔ justificarea soluțiilor propuse în situațiile în care există interpretări juridice alternative, informații parțial corelate care trebuie identificate, analizate și argumentate, precum și situații cu informații incomplete ce necesită observații și fundamentări corespunzătoare.

( Inexistența sau imposibilitatea prezentării fișierului WORD/PDF în momentul examinării, indiferent de motivul invocat, conduce la NEPROMOVAREA probei.
CONSIDERAȚII GENERALE LEGATE DE SOCIETATEA DELTA DINU & MARCU CONSULTING 
( Obiectul de activitate: 7022 - Activități de consultanță pentru afaceri și management

( Denumire societate: DELTA DINU & MARCU CONSULTING SRL

( Forma de organizare: societate cu răspundere limitată (SRL)
( Structura asociaţilor: Dinu 60% în DELTA DINU & MARCU CONSULTING SRL şi 40%  într-o altă societate  IRIS SRL și Marcu 40% în DELTA DINU & MARCU CONSULTING SRL şi 60% într-o altă societate CORAL SRL

( Sediul social: București

( Sucursala: Giurgiu

( Luna înființării: 7 octombrie 2024, data înmatriculării în registrul comerţului

( Starea societăţii: activă 

( Capital social 20 000 lei

( Administratori: Dinu (asociat), Avram I şi Păun. C. (neasociaţi), numiţi prin actul constitutiv, cu menţiunea ca Societatea DELTA DINU & MARCU CONSULTING SRL să fie administrată potrivit dispoziţiilor aplicabile SA pentru administrarea corespunzătoare sistemului unitar, prevăzut de Legea nr. 31/1990 a societăţilor.

( Situaţie financiară:
· Cifră de afaceri netă aferentă exercițiului financiar 2024: 100.000 lei (echivalent 20.000 euro)

· Cheltuieli 70 000 lei

· Profit brut 30.000 lei

(1 salariat cu normă întreagă (8 ore/zi)

( Regim declarat: microîntreprindere

I. CERINȚE ÎN MATERIA RAPORTURILOR DE DREPT SOCIETAR
CONSIDERAȚII GENERALE LEGATE DE CONSTITUIREA ȘI FUNCȚIONAREA SOCIETĂȚII  DELTA DINU & MARCU CONSULTING SRL
1. Identificați documentele necesare pentru constituirea valabilă a societății. Argumentați cu trimitere la dispozițiile legale aplicabile.

2. Analizați legalitatea constituirii societății DELTA DINU & MARCU CONSULTING SRL, prin raportare la legislația în vigoare la data constituirii, având în vedere:

a) capitalul social minim legal și partea din capital ce trebuia vărsată la constituire;
b) numărul de asociați;
c) firma (denumirea societății);
d) obiectul de activitate;
e) administrarea societății.

Argumentați fiecare aspect prin trimitere la temeiurile legale aplicabile la data constituirii.

3. Având în vedere modificările legislative intrate în vigoare la 1 februarie 2026 privind regimul capitalului social al societăților cu răspundere limitată:

a) analizați dacă societatea trebuie să își modifice capitalul social;
b) stabiliți capitalul minim legal aplicabil, în funcție de cifra de afaceri;
c) indicați termenul și consecințele neconformării.

Argumentați juridic răspunsul.

4. În ipoteza dată care este natura juridică a raporturilor dintre societatea Delta DINU & MARCU CONSULTING SRL şi IRIS SRL, pe de o parte şi societatea Delta DINU & MARCU CONSULTING SRL şi CORA SRL, pe de altă parte? Explicaţi răspunsul ales.

ATENȚIE : Răspunsul trebuie construit în următorii pași logici:
( Identificarea elementelor relevante din situația de fapt (structura asociaților societății DELTA DINU & MARCU CONSULTING SRL, deținerile acestora în alte societăți; existența unor asociați comuni între societăți)
( Identificarea tipului de legătură juridică (dacă există participare directă între societăți, dacă există control societar, dacă există legături prin persoane fizice comune)
( Calificarea naturii juridice a raportului (aporturi de legături indirecte între societăți; societăți afiliate prin asociați comuni)

( Argumentarea juridică (trebuie distins între participare directă și legături indirecte; dacă există raport de control) - utiliza terminologiei juridice adecvate)
5. Analizați îndeplinirea condițiilor de aplicare a regimului microîntreprinderii
(Condiția privind plafonul veniturilor (identificați plafonul legal al veniturilor pentru încadrarea ca microîntreprindere; precizați valoarea cifrei de afaceri/veniturilor societății; comparați datele din speță cu plafonul legal)
( Condiția privind existența salariatului (identificați cerința legală și verificați situația din speță; analizați dacă norma de lucru îndeplinește condiția legală)
( Restricții privind deținerile multiple (identificați regula legală; analizați structura asociaților din speță;verificați dacă sunt depășite limitele legale;
6. Se poate invoca răspunderea administratorului pentru aplicarea nelegală a regimului microîntreprinderii şi în ce condiţii?

· Identificați problema juridică, stabiliți natura răspunderii juridice și indicați condițiile angajării răspunderii)
7. Ce document trebuie verificat pentru a stabili starea sau situaţia juridică actuală a societăţii? Ce reflectă starea societăţii DELTA DINU & MARCU CONSULTING SRL.

Starea societăţii se actualizează prin………………………………………….(de completat de către stagiar).
Starea societăţii se schimbă ca urmare a înregistrărilor menţiunilor în registrul comerţului? Explicaţi răspunsul dat.

8. Ce document stabileşte structura asociaţilor şi procentele de participare pentru societatea cu răspundere limitată? Care este temeiul legal al acestui document. Explicaţi răspunsul prin trimitere la temeiul legal menţionat.

9. Ce document/documente dovedeşte/dovedesc îndeplinirea condiţiei privind existenţa unui singur salariat în cazul unei microîntreprinderi Explicaţi fiecare document în parte (dacă identificaţi mai multe documente)?

10. Ce tip de contracte poate încheia o societate cu răspundere limitată? Exemplificaţi contractele pe care le poate încheia. Cine semnează aceste contracte şi în baza cărui temei legal?
II. CERINȚE REFERITOARE LA PROBLEMATICA RAPORTURILOR DE DREPTUL MUNCII SI AL CELOR DE ASIGURARE SOCIALĂ
La data de 1 septembrie, contractul individual de muncă al unicului salariat al societății se suspendă ca urmare a concediului medical pentru incapacitate temporară de muncă. Salariatul nu este înlocuit pe o perioadă de 4 luni. 

Această situație determină apariția unor riscuri juridice și organizaționale pentru societate.
1. Analizați efectele suspendării contractului individual de muncă al unicului salariat al societății.

a) Indicați dacă, pe durata suspendării, raportul de muncă subzistă și precizați consecințele juridice ale suspendării contractului individual de muncă.
b) Precizați obligațiile angajatorului pe durata suspendării contractului individual de muncă, cu referire la:

· evidența salariaților;

· înregistrarea suspendării în REGES-ONLINE;

· informarea salariatului.

c) Precizați dacă suspendarea contractului individual de muncă afectează îndeplinirea condițiilor legale privind existența unui salariat în cadrul societății.
d) Indicați dacă se păstrează statutul de microîntreprindere și de la ce moment societatea nu se mai încadrează în categoria de microîntreprindere? Argumentați juridic răspunsul. 
e) Prezentați soluții juridice legale pe care societatea le poate adopta pentru menținerea acestui regim juridic, în contextul suspendării contractului individual de muncă
f) În ipoteza în care suspendarea contractului individual de muncă are ca temei concediul medical pentru incapacitate temporară de muncă, analizați dreptul salariatului la indemnizație, în lumina dispozițiilor OUG 158/2005 privind concediile și indemnizațiile de asigurări sociale de sănătate, cu modificările și completările ulterioare, indicând:

· temeiul legal al acordării indemnizației;

· perioada pentru care se acordă indemnizația;

· cine suportă plata indemnizației, în funcție de durata concediului medical.
g) Explicați modul de determinare a cuantumului indemnizației de concediu medical, cu referire la:

· baza de calcul;

· procentul aplicabil;
· perioada de referință avută în vedere la stabilirea indemnizației.
2. Având în vedere concluziile rezultate din Cerința 1, precum și necesitatea asigurării continuității activității societății și menținerii regimului juridic aplicabil, DELTA DINU & MARCU CONSULTING SRL decide să încheie noi contracte individuale de muncă pe perioada suspendării CIM al unicului salariat.

Societatea analizează posibilitatea:

· angajării unui consultant junior, cu normă întreagă;

· încheierii unui contract individual de muncă pe durată determinată, până la revenirea salariatului aflat în concediu medical.

a) Indicați tipurile de contracte individuale de muncă care pot fi încheiate în mod legal în această situație (durată nedeterminată / durată determinată) și condițiile aplicabile fiecăruia.

b) Precizați conținutul obligatoriu al contractului individual de muncă, potrivit Codului muncii, evidențiind elementele esențiale ce trebuie stabilite anterior începerii activității.
c) Analizați posibilitatea stabilirii unei perioade de probă, indicând durata maximă permisă de lege, în funcție de funcția ocupată.
d) Precizați obligațiile angajatorului anterior începerii activității, cu referire la:

· informarea persoanei selectate în vederea angajării;

· încheierea contractului individual de muncă;

· înregistrarea contractului în REGES-ONLINE;

· păstrarea documentelor în dosarul de personal.

e) Analizați dacă existența mai multor contracte individuale de muncă în cadrul societății ridică probleme juridice specifice, având în vedere dimensiunea redusă a societății și structura sa organizatorică.
3. Societatea DELTA DINU & MARCU CONSULTING SRL angajează o salariată în funcția de consultant.
Ulterior, aceasta anunță angajatorul că urmează să intre în concediu de maternitate, conform certificatului medical eliberat în condițiile legii.

a) Indicați temeiul legal al suspendării contractului individual de muncă în cazul concediului de maternitate și precizați natura suspendării.
b) Precizați durata concediului de maternitate și condițiile legale de acordare.

c) Analizați drepturile salariatei pe durata concediului de maternitate, cu referire la:

· indemnizația de maternitate;

· protecția raportului de muncă;

· reluarea activității la încetarea concediului.

d) Explicați mecanismul juridic de stabilire a indemnizației de maternitate, indicând:

· baza de calcul;

· procentul aplicabil;

· perioada de referință avută în vedere la determinarea indemnizației.
e) Precizați obligațiile angajatorului în perioada concediului de maternitate, cu referire la:

· evidența raportului de muncă;

· înregistrarea suspendării în REGES-ONLINE;

· informarea salariatei cu privire la drepturile sale.

f) Analizați efectele concediului de maternitate asupra vechimii în muncă și în specialitate.
g) Prezentați ce drepturi are salariata la încetarea perioadei concediului de maternitate și consecințele opțiunilor acesteia asupra raportului de muncă. 

4. Societatea DELTA DINU & MARCU CONSULTING SRL, plătitoare de impozit pe veniturile microîntreprinderilor, având un singur salariat cu normă întreagă, decide extinderea activității prin angajarea a încă unui consultant senior.

La data de 3 februarie, candidatul începe activitatea efectivă, participând la ședințe cu clienții și întocmind rapoarte financiare. Contractul individual de muncă este semnat la data de 12 februarie, iar transmiterea în REGES-ONLINE este realizată la data de 13 februarie, cu data începerii activității 12 februarie.

În contract se prevede:

· durată nedeterminată;

· normă întreagă (8 ore/zi);

· salariu brut 8.000 lei;

· perioadă de probă de 120 de zile calendaristice.

Pentru perioada 3–11 februarie, persoana primește suma de 4.000 lei, în numerar.

În luna martie, administratorul constată:

· transmiterea în data de 10 martie de către consultantul senior către un client a unor situații financiare eronate;

· absențe nemotivate două zile consecutiv, în zilele de 12 și 13 martie;

· utilizarea adresei de e-mail a societății pentru corespondență personală;

· divulgarea accidentală a unor informații interne către un terț.

La data de 25 martie, administratorul îi comunică verbal salariatului încetarea colaborării „pentru necorespundere profesională în perioada de probă”. În aceeași zi, salariatul transmite prin e-mail societății o notificare intitulată „Demisie cu efect imediat”.

Societatea emite în data de 30 martie o decizie de încetare a contractului individual de muncă având ca temei de drept art. 55 lit. b din Codul muncii, fiind motivată pe faptul că niciuna dintre părți nu a mai dorit continuarea raportului de muncă. 
În urma unui control efectuat ITM, inspectorii constată:

· nerespectarea normelor legale privind încheierea contractului individual de muncă și evidențierea acestuia;
· nerespectarea normelor legale privind încetarea contractului.

a) Analizați situația descrisă prin raportare la normele incidente privind încheierea contractului individual de muncă și conținutul acestuia (clauzele). Precizați ce norme nu au fost respectate și care sunt sancțiunile aplicabile. Precizați implicațiile fiscale cu privire la sumele plătite de societate începând cu data de 3 februarie. 

b) Analizați legalitatea stabilirii unei perioade de probă de 120 de zile. Care sunt consecințele depășirii duratei maxime legale? Poate angajatorul înceta contractul în perioada de probă fără cercetare disciplinară?

c) Este legală decizia de încetare a contractului individual de muncă? Motivați. 
d) Care sunt posibilitățile celor 2 părți de încetare a contractului individual de muncă? Menționați ce proceduri trebuie respectate pentru fiecare opțiune?

